**GIORGIO ARMANI EYEWEAR 2013**

**UUSI *FRAMES OF LIFE* -KAMPANJA:**

**KAMPANJAN KASVOINA NÄHDÄÄN AJATTOMIA PERSOONALLISUUKSIA**

*Frames of Life,* vuonna 2010 luotu silmälasikokoelma, palaa näyttämölle. Tällä kertaa tapahtumapaikkana on kahvila suuren kaupungin torilla, jossa riittää vilinää ihmisten kulkiessa jatkuvana virtana: lukemattomia erilaisia tarinoita, joista jokainen on ainutkertainen, kietoutuen yhteen ja luoden kokonaan uuden kertomuksen.

Näiden ”elämän muotokuvien” päähenkilöt ovat Luc, kirjailija, jonka esikoisteos julkaistaan lähiaikoina; Carlos, nuori baarimikko, jonka intohimona ovat elokuvat; Nina, sellisti, joka odottaa ensimmäistä kiinnitystään; Lucille ja Adrian, kaksi nuorta menestyvää arkkitehtiä. Kaikki tämä punoutuu erilaisiksi tarinoiksi, tunteiksi ja odotuksiksi, joilla on yksi yhteinen piirre: *Frames of Life* -silmälasien valinta. Jokainen kuva on katse, joka vangitsee tosielämän hetkeen, josta persoonallisuus ja tarinat syntyvät.

Silmälasit ovat ilmeikäs, mutta ei hallitseva yksityiskohta, joka tyylikkäästi korostaa kunkin päähenkilön todellista olemusta. Ne edustavat ajatonta muotoilua, joka on sekoitus Giorgio Armanin tyylin ikonimaisia muotoja ja nykyaikaa uusine materiaaleineen ja väreineen, käsityöyksityiskohtineen ja innovatiivisine teknologiaratkaisuineen.

Uusi *Frames of Life* -kampanja tullaan esittelemään painetuissa viestimissä ja sähköisessä muodossa osoitteessa framesoflife.com. Kampanja näkyy myös shortseissa, jotka on omistettu kullekin henkilölle, joka on aika ajoin esillä verkkosivulla ja sosiaalisessa mediassa.

**LUC - AR5004RT**

Kirjailija käyttää ultrakevyttä titaanimallia, jossa on ohuet sangat ja kiertyvät sankojen päät. Giorgio Armanin patentoimat ruuvittomat kehykset varmistavat täydellisen istuvuuden. Virtaviivaiset kehykset ja pyöreänmuotoiset linssit ovat niin kevyitä, että tuntuu kuin niitä ei olisikaan. *Frames of Life* -logo on laserkaiverrettu sankojen sisäpuolelle. Saatavilla mustana, kultaisena ja pronssisena; kaikissa mattapinta.

**NINA - AR8017RZ**

Sellistillä on voimakkaan ja varman persoonalliset, retrohenkiset silmälasit, joihin kätkeytyy nykyaikaisen teknologian piirteet ja pitkälle kehitetty materiaalitutkimus. Asetaattietuosa yhdistyy ohuisiin, taipuisiin titaanisankoihin, joita korostaa patinoitu superpehmeä nappanahkainen yläkaari. *Frames of Life* -logo on laserkaiverrettu sankojen sisäpuolelle. Saatavilla olevat väriyhdistelmät: musta harmaalla nahkayläkaarella, oliivinvihreä ruskealla nahkayläkaarella ja täplikäs havanna mustalla nahkayläkaarella.

**CARLOS - AR7010**

Nuorella baarimikolla on vintage-sävyiset silmälasit, jotka saavat uuden ilmeen asetaattietuosan ja ohuiden titaanisankojen ansiosta. Sangat on kiinnitetty kehyksiin ruuvittomilla saranoilla, mikä on patentoitu yksinomaan Giorgio Armanille. *Frames of Life* -logo on laserkaiverrettu sankojen sisäpuolelle. Tämä unisex-malli on saatavilla viitenä klassisena väriversiona, mukaan lukien sininen havanna ja vaalea havanna.

**ADRIAN - AR8007**

Arkkitehdin valinta on hienostunut, strukturoitu malli, jonka yksityiskohdat ovat huomattavan retrotyylisiä: tunnusomainen metallinen kaksoissilta ja metalliniitit. *Frames of Life* -logo on laserkaiverrettu sankojen sisäpuolelle. Asetaatin erikoistyöstö kaikissa väriversioissa antaa kehykselle kevyesti karhean tekstuurin; saatavilla klassisen mustana, havannan- ja hunajanvärisenä, harmaana ja punaisena. Linssit ovat lasia kaikissa malleissa.

**LUCILLE - AR7008**

Adrianin partneri, hänkin arkkitehti, pitää tyylikkäitä ovaalinmuotoisia silmälaseja, joiden etuosan ja sankojen päiden metalliniiteissä on retron makua. Asetaattikehyksessä on naarmupinta, joka luo mattavaikutelman. Saatavilla viitenä väriversiona: musta, sininen, vedenvihreä. *Frames of Life* -logo on laserkaiverrettu sankojen sisäpuolelle.

Armani Group kuuluu maailman johtaviin muoti- ja ylellisyystuoteyrityksiin, ja sillä on yli 5700 työntekijää sekä 12 tuotantolaitosta. Konserni suunnittelee, tuottaa, jakelee ja myy muoti- ja elämäntapatuotteita, kuten vaatteita, asusteita, silmälaseja, kelloja, koruja, kosmetiikkaa, tuoksuja, huonekaluja ja sisustuselementtejä seuraavilla brändeillä: Giorgio Armani Privé, Giorgio Armani, Emporio Armani, Armani Collezioni, AJ Armani Jeans, A/X Armani Exchange, Armani Junior ja Armani Casa. Konsernin yksinmyyntiverkostoon kuuluu 751 itse omistettua tai itsenäistä kolmannen osapuolen liikettä maailmanlaajuisesti: 89 Giorgio Armani -putiikkia, 3 Giorgio Armani Accessori -putiikkia, 211 Emporio Armani -liikettä, 42 Armani Collezioni -liikettä, 235 A/X Armani Exchange -liikettä, 33 AJ Armani Jeans -liikettä, 2 AJ Accessori -liikettä, 21 Armani Junior -liikettä ja 36 Armani/Casa -liikettä 46 maassa.

Lisätietoja: Cristina Parenti

Director of Group Corporate Communication and Public Relations

LUXOTTICA GROUP

tel.: + 39 02 86 33 4733

[cristina.parenti@luxottica.com](mailto:cristina.parenti@luxottica.com)